open-index/open-wikipedia-markdown huggingface dataset:
Julie Debever

**Julie Debever** (s. 18. huhtikuuta 1988) on ranskalainen jalkapalloilija. Hän on pelipaikaltaan puolustaja. Hän on pelannut Ranskan naisten maajoukkueessa vuoden 2019 MM-kilpailujen päättyessä kolme ottelua. Hän pelasi ensimmäisen maaottelunsa 30-vuotiaana lokakuussa 2018. MM-kilpailuissa 2019 hän kuului Ranskan joukkueeseen mutta ei päässyt pelaamaan.

## Lähteet
James L. Flanagan

**James Loton Flanagan** (26. elokuuta 1925 – 25. elokuuta 2015) oli puheteknologian uranuurtaja ja Rutgersin yliopiston Advanced Information Processing  -yksikön johtaja. Hän työskenteli Bellin laboratoriossa 33 vuotta ennen siirtymistään Rutgersin yliopistoon. Flanagan väitteli vuonna 1955. Hän oli Kenneth N. Stevensin oppilas. 

## Kansainvälisiä palkintoja ja tunnustuksia
* IEEE fellow 
* IEEE Centennial Medal (1984) 
* IEEE Edison Medal (1986) 
* ASA Gold Medal 
* United States National Medal of Science (1996) 

## Lähteet
Emelyne Laurent

**Emelyne Laurent** (s. 4. marraskuuta 1998) on ranskalainen jalkapalloilija. Hän on pelipaikaltaan hyökkääjä. Hän on pelannut Ranskan naisten maajoukkueessa vuoden 2019 MM-kilpailujen päättyessä viisi ottelua. MM-kilpailuissa 2019 hän kuului joukkueeseen mutta ei pelannut yhtään ottelua.

Laurent edustaa seuratasolla Lyonia.

## Lähteet
Viviane Asseyi

**Viviane Asseyi** (s. 20. marraskuuta 1993) on ranskalainen jalkapalloilija. Hän on pelipaikaltaan hyökkääjä. Hän on pelannut Ranskan naisten maajoukkueessa vuoden 2019 MM-kilpailujen päättyessä 35 ottelua ja tehnyt niissä viisi maalia. Ensimmäisen maaottelunsa hän pelasi vuonna 2013.  MM-kilpailuissa 2019 hän pelasi avauskokoonpanossa kahdessa ottelussa ja tuli vaihtopelaajana kentälle yhdessä ottelussa.

Asseyi edustaa seuratasolla Bordeaux'ta. Aiemmin hän on pelannut Rouenissa vuosina 2008–2010, Montpellierissä 2010–2016 ja Marseillessa 2016–2018.

## Lähteet
Charlotte Bilbault

**Charlotte Bilbault** (s. 5. kesäkuuta 1990) on ranskalainen jalkapalloilija. Hän on pelipaikaltaan keskikenttäpelaaja. Hän on pelannut Ranskan naisten maajoukkueessa ennen EM-kilpailujen 2022 alkua 45 ottelua ja tehnyt niissä yhden maalin. MM-kilpailuissa 2019 hän pelasi avauskokoonpanossa yhden alkulohko-ottelun ja tuli vaihdosta kentälle yhdessä alkulohko-ottelussa.

Bilbault on vuodesta 2019 edustanut Bordeaux'ta. Hänen aiempia seurojaan ovat CNFE Clairefontaine, Soyaux, Yzeure, Montpellier ja Paris FC, joka vuoteen 2017 oli nimeltään Juvisy.

## Lähteet
Maéva Clémaron

**Maéva Clémaron** (s. 10. marraskuuta 1992) on ranskalainen jalkapalloilija. Hän on pelipaikaltaan keskikenttäpelaaja. Hän on pelannut Ranskan naisten maajoukkueessa vuoden 2019 MM-kilpailujen päättyessä neljä ottelua ja tehnyt niissä yhden maalin. Hän pelasi ensimmäisen maaottelunsa vuonna 2018. MM-kilpailuissa 2019 hän kuului Ranskan joukkueeseen mutta ei päässyt turnauksessa pelaamaan.

Clémaron edusti seuratasolla pitkään AS Saint-Étienneä ja kausina 2017–2019 FC Fleury 91:tä. Vuonna 2019 hän siirtyi englantilaisseura Evertoniin.

## Lähteet
Solène Durand

**Solène Durand** (s. 20. marraskuuta 1994) on ranskalainen jalkapalloilija. Hän on pelipaikaltaan maalivahti. Hän kuului Ranskan naisten maajoukkueeseen vuoden 2019 MM-kilpailuissa mutta ei ollut ennen kisoja päässyt vielä pelaamaan yhtään maaottelua ja jäi myös kisoissa varamaalivahdiksi. Nuorisomaajoukkueissa hän on pelannut yhden ottelun alle 16-vuotiaissa, 13 ottelua alle 17-vuotiaissa, 13 ottelua alle 19-vuotiaissa ja viisi ottelua alle 20-vuotiaissa.

Durand on edustanut seuratasolla Montpellieriä kausina 2009–2017 ja Guingampia vuodesta 2017.

## Lähteet
Vladislav Kreida

**Vladislav Kreida** (s. 25. syyskuuta 1999 Tallinna) on virolainen jalkapalloilija, pelipaikaltaan keskikenttäpelaaja. Hän on edustanut FC Floraa vuodesta 2016 lähtien.

Hän aloitti uransa FC Štrommissa. Vuosilta 2008–2016 hän pelasi Tallinna JK Legionissa. Vuonna 2016 hän siirtyi FC Floraan ja vuonna 2018 hän teki debyyttinsä ykkösjoukkueessa.

Hän pelasi Viron alle 19- ja alle 21-vuotiaiden maajoukkueissa. Hän teki debyyttinsä A-maajoukkueessa 11. kesäkuuta 2019 Saksaa vastaan.

## Lähteet
* Profiili Soccerway-sivustolla 
### Viitteet
Onome Ebi

**Onome Ebi** (s. 8. toukokuuta 1983) on nigerialainen jalkapalloilija. Hän on pelipaikaltaan puolustaja. Hän on kuulunut Nigerian naisten maajoukkueeseen vuosien 2003, 2007, 2011, 2015 ja 2019 MM-kilpailuissa, ja hän on ensimmäinen afrikkalainen, joka on pelannut viidessä MM-lopputurnauksessa.

Ebi edustaa kiinalaista Henan Huishang- joukkuetta.

## Lähteet
Martti Vainio (professori)

**Martti Vainio** (s. 1960) on Helsingin yliopiston fonetiikan professori, joka on tutkinut mm. puhesynteesiä ja puheanalyysia.

## Teokset
*Vainio, Martti: ''Artificial neural network based prosody models for Finnish text-to-speech synthesis''. University of Helsinki, 2001. .  (PDF). (Väitöskirja.)
*Aaltonen, Olli & Aulanko, Reijo & Iivonen, Antti & Klippi, Anu & Vainio, Martti, toim.: *Puhuva ihminen: Puhetieteiden perusteet*. Otava, 2009. .

## Lähteet
Reijo Aulanko

**Reijo Aulanko** (s. 1953) on Helsingin yliopiston entinen fonetiikan lehtori.  Hänen opettajinaan on ollut mm. professori Antti Iivonen.

## Teokset
* Aulanko, Reijo: *Puheen havaitsemisen psykofysiologisesta perustasta: formanttitransitioiden havaitseminen*. Helsingin yliopiston fonetiikan laitos, 1989. (Lisensiaattityö)
* Aaltonen, Olli & Aulanko, Reijo & Iivonen, Antti & Klippi, Anu & Vainio, Martti (toim.).: *Puhuva ihminen: Puhetieteiden perusteet*. Otava, 2009. .
* Aaltonen, Olli & Lehtinen, Mona & Aulanko, Reijo (toim.): *Näkökohtia puheen alkuperästä*. Mediapinta, 2012. .
* Aulanko, Reijo: *Puheen tuottomekanismi*. Teoksessa *Puhuva ihminen: Puhetieteiden perusteet* (toim. Olli Aaltonen, Reijo Aulanko, Antti Iivonen, A. Klippi & Martti Vainio), Otava, 2009. .
* Aulanko, Reijo: *Puheen havaitsemisen peruskäsitteitä*. Teoksessa *Puheen salaisuudet: Fonetiikan uusia suuntia* (toim. Antti Iivonen), Gaudeamus, 2005. .
* Aulanko, Reijo & Iivonen, Antti: *Intonaation ja prosodiikan käsitteiden kehitys*. Teoksessa *Puheen salaisuudet: Fonetiikan uusia suuntia* (toim. Antti Iivonen), Gaudeamus, 2005. .
* Aulanko, Reijo: *The first 100 years of acoustic vowel studies at the University of Helsinki*. Teoksessa *Studies in logopedics and phonetics 2* (toim. Reijo Aulanko & Matti Leiwo), Yliopistopaino, 1990. . ISSN 0783-1269.

## Lähteet
Pauline Peyraud-Magnin

**Pauline Peyraud-Magnin** (s. 17. maaliskuuta 1992) on ranskalainen jalkapalloilija. Hän on pelipaikaltaan maalivahti. Hän on pelannut Ranskan naisten maajoukkueessa kesäkuun 2025 loppuun mennessä 65 ottelua. MM-kilpailuissa 2019 hän oli varamaalivahtina. EM-kilpailuissa 2022 ja MM-kilpailuissa 2023 hän pelasi Ranskan ykkösmaalivahtina.

Peyraud-Magnin on vuodesta 2021 edustanut italialaista Juventusta. Aiemmin hän on pelannut pitkään Lyonissa, välillä kauden 2014–2015 Issyssä, kauden 2015–2016 Saint-Étiennessä ja kauden 2016–2017 Marseillessa sekä kaudet 2018–2020 englantilaisseura Arsenalissa ja kauden 2020–2021 espanjalaista Atlético Madridissa.

## Lähteet
Flugböle

**Flugböle** on yhdestä tilasta muodostuva maarekisterikylä Kemiönsaaren kunnassa Varsinais-Suomessa. Kylä sijaitsee Kemiön itäosassa.

Flugbölen yksittäistila sijaitsee Båtkullaberget-nimisen mäen eteläpuolella. Kylän alue rajautuu kolmen kallioalueen väliseen pieneen laaksoon, joka on käännetty pelloiksi. Flugbölen tila on mainittu vuoden 1566 maakirjassa. Alkuperäinen kylätontti on sijainnut matalalla kumpareella peltojen keskellä nykyisen päärakennuksen itäpuolella. 1900-luvulla Flugböle on päätynyt Sjölaxin kartanon omistukseen. Nykyisin tila ei ole ympärivuotisessa käytössä.

## Lähteet
Båtkulla

**Båtkulla** on kylä Kemiönsaaren kunnassa Varsinais-Suomessa. Kylä sijaitsee Rekujoen varrella Kemiön itäosassa.

Båtkullan naapurikylät ovat Reku, Koustar, Flugböle ja Kårkulla. Kylän pohjoisraja kulkee Rekujokea pitkin. Kylän alueella sijaitsee kolme mäkeä, Lövkulla, Båtkulla ja Båtkullaberget, joista jälkimmäisen päällä on pronssikautinen röykkiöhauta. Muutoin kylän maa-alue on tasaista peltomaata. Elmdalintie kulkee kyläalueen läpi. Båtkullan yksittäistalo mainitaan maakirjassa vuonna 1566. Kylän kantatilaa alettiin jakaa vasta 1900-luvulla. 

## Lähteet
Corrado Alvaro

**Corrado Alvaro** (1895 San Luca, Reggio Calabria, Italia – 1956 Rooma, Italia) oli italialainen kirjailija ja toimittaja.

Alvaro työskenteli Il Mondon avustajana ja vuosina 1930–1935 suurten italialaisten sanomalehtien kirjeenvaihtajana. Vuosina 1946–1947 hän oli Il Risorgimenton päätoimittaja.

Kaunokirjallisen uransa Alvaro aloitti ensimmäisen maailmansodan kokemustensa jälkeen ja julkaisi runokokoelman *Poesie grigioverdi* (1917). Ensimmäinen kaunokirjallinen proosateos oli novellikokoelma *L'amata alla finestra*, joka ilmestyi 1929. Siinä kuvastuu hänen synnyinseutunsa ja sen tarusto. Sen jälkeen hänen tuotantoonsa kuuluu romaaneja, novelleja, esseitä ja näytelmä. Kesken jäänyt romaani *Belmoro* ilmestyi postuumisti 1957, ja siinä hän kritisoi kulutusyhteiskuntaa, joka pitää ihmisiä otteessaan.

Alvaron tuotannosta on suomennettu novelli "Viisikymmentä liiraa" (suom. Soma Rytkönen 1955) teoksessa *Italialaisia kertomuksia 1900-luvulta* (2007); alkuteos "Cinquanta lire" teoksesta *Settantacinqu racconti*.

## Palkinnot ja tunnustukset
* Strega-palkinto 1951
* Accademia d’Italian kirjallisuuspalkinto 1940

## Teokset

* *La siepe e l'orto* (1920)
* *L'uomo nel labirinto (Corrado Alvaro)|L'uomo nel labirinto* (1926)
* *L'amata alla finestra* (1929)
* *Vent'anni* (1930)
* *Gente in Aspromonte* (1930), josta hän sai ''La Stampa'' -lehden myöntämän palkinnon 1931
* *La signora dell'isola* (1930)
* *Itinerario italiano* (1933)
* *Il mare* (1934)
* *Terra Nuova. Prima cronaca dell'Agro Pontino* (1934)
* *L'uomo è forte* (1938), Premio dell'Accademia d'Italia della letteratura 1940
* *Incontri d'amore*, romaani (1940)
* *L'età breve* (1946) ensimmäinen romaani sarjasta *Memorie del mondo sommerso*
* *Lunga notte di Medea* (1949) näytelmä
* *Quasi una vita* (1950), Strega-palkinto 1951 
* *Il nostro tempo e la speranza* (1952)
* *Un fatto di cronaca* (1955)
* *Belmoro* (1957, postuumi), toim. Arnaldo Frateili, Bompiani
* *Mastrangelina *(1960, postuumi),toinen romaani sarjasta *Memorie del mondo sommerso*
* *Tutto è accaduto *(1961, postuumi), kolmas romaani sarjasta *Memorie del mondo sommerso*.

## Lähteet
* 

### Viitteet
Jalkapallon maailmanmestaruuskilpailujen tilastot

Tämä on luettelo erilaisista **[[Jalkapallon maailmanmestaruuskilpailut|jalkapallon maailmanmestaruuskilpailujen]] tilastoista**.

## Kilpailut, mitalistit ja loppuotteluiden tulokset

## Mitalitaulukko

## Loppuottelut

## Parhaat maalintekijät kautta aikojen
Tämä lista on maalimäärien osalta koottu englanninkielisestä Wikipediasta, ottelumäärien osalta taas otteluraporteista, joista osa on saatavilla Wikipediasta ja osa FIFAn sivuilta.

Siinä tapauksessa, että useammalla pelaajalla on sama määrä maaleja, on ylemmäksi listattu se pelaaja, joka on saanut tuon maalimäärän tehtyä ensimmäiseksi.

### Parhaat maalintekijät tehokkuuden mukaan järjestettyinä
Tähän luetteloon on otettu mukaan ne pelaajat, jotka ovat tehneet MM-kisoissa vähintään kahdeksan maalia. Mikäli useammalla kuin yhdellä pelaajalla maalimäärä per ottelu on sama, on enemmän maaleja tehnyt sijoitettu ylemmäksi.

### Eniten maaleja samoissa kisoissa

## Maailmanmestaruuskilpailuista suljetut joukkueet
*  Saksa – erotettiin Fifasta 1945. Saksan liittotasavalta (Länsi-Saksa ennen Saksojen yhdistymistä 1990) hyväksyttiin uudelleen jäseneksi vuoden 1950 MM-kisojen jälkeen.
*  Etelä-Afrikka – suljettiin vuosien 1958–1990 kisoista maan apartheid-politiikan takia
*  Iran – suljettiin vuoden 1986 kisoista kieltäydyttyään pelaamasta karsintojen kotiotteluitaan Iranin ulkopuolella Irakin–Iranin sodan aikana
*  Meksiko – suljettiin vuoden 1990 kisoista peluutettuaan edeltäneissä olympiakarsinnoissa yli-ikäisiä pelaajia
*  Chile – suljettiin vuosien 1990 ja 1994 kisoista Roberto Rojasin teeskenneltyä loukkaantumista saadakseen karsintaottelun keskeytettyä
*  Jugoslavia – suljettiin vuoden 1994 kisoista Jugoslavian hajoamissotien seurauksena
*  Guinea – suljettiin kesken karsintojen vuoden 2002 kisoista poliittisen väliintulon takia.
*  Myanmar – suljettiin vuoden 2006 kisoista, koska joukkue vetäytyi vuoden 2002 kisojen karsinnasta lohkojaon jälkeen. 
*  Etiopia – suljettiin vuoden 2010 kisoista kesken karsintojen. Syynä pitkään jatkuneet kiistat jalkapalloliiton johdossa ja Afrikan jalkapalloliiton kanssa tehtyjen sopimusten pitämättömyys.

## Katso myös
* Luettelo jalkapallon maailmanmestareista
* Luettelo jalkapallon maailmanmestaruuskilpailujen lopputurnauksen hattutempuista
* Jalkapallon maailmanmestaruuskilpailujen palkinnot

## Lähteet ja huomautukset
Al-Wakran stadion

**Al-Wakran stadion** (, , aiemmin , ) on Al-Wakrassa Qatarissa sijaitseva jalkapallostadion.

Stadionin rakentaminen alkoi vuonna 2014 ja se avattiin 16. toukokuuta 2019. Stadionin yleisökapasiteetti 40 000 ja se on yksi jalkapallon MM-kilpailujen 2022 pelipaikoista. Stadionin on suunnitellut Zaha Hadid ja hänen toimistonsa Zaha Hadid Architects. Suunnittelijoiden mukaan stadionin muotoilu perustuu perinteisten Dhow-veneiden purjeisiin.

## Lähteet
Germundsvidja

**Germundsvidja** on kylä Perniössä Salossa Varsinais-Suomessa. Kylä sijaitsee meren rannalla Strömman ja Falkin kylien välissä entisen Perniön kunnan lounaislaidalla. Vuoteen 1961 asti kylä oli osa Kemiötä, mutta siirrettiin silloin yhdessä viereisen Strömman kylän kanssa Kemiöstä Perniöön.

Germundsvidjan kyläalue on valtaosin asumatonta metsää. Alue ulottuu mereltä kiilamaisesti aina Makarlanjärvelle saakka. Kylän keskus on entisen kantatilan ympäristöön rakennettu hoitolaitos. Kylän ranta-alueilla on hieman kesäasutusta.

Germundsvidjan kantatilasta on lähteitä 1400-luvulta. Tilasta tuli luutnantin virkatalo 1700-luvulla. Kylään perustettiin vuonna 1938 alkoholistien parantola ja kantatilasta tuli parantolan päärakennus. Parantola sulki ovensa vuonna 1990, ja seuraavana vuonna sen tiloihin tuli vastaanottokeskus, joka lakkautettiin 2002. Nykyisin tiloissa toimii mielenterveyskuntoutujien hoitolaitos.

## Lähteet

## Aiheesta muualla
* Alkoholistien asuinrakennuksissa. Pakinaa Perniön parantolan potilaista, Helsingin Sanomat, 15.01.1939, nro 13, s. 16, Kansalliskirjaston digitaaliset aineistot
TT Quick

**TT Quick** on vuonna 1979 Osbornsvillessä perustettu yhdysvaltalainen heavy metal -yhtye, joka oli suosittu klubibändi 1980-luvulla New Yorkissa ja New Jerseyn alueella. Yhtye on tehnyt kolme studioalbumia ja yhden livealbumin. Yhtye ei ole levyttänyt vuoden 2000 jälkeen mutta se on soittanut 2000- ja 2010-luvuilla satunnaisesti livekonsertteja.

## Historia
### Yhtyeen alkuvuodet (1979–1983)
TT Quick sai alkunsa newyorkilaisesta coverbändistä Lazysta. Yhtye oli harkinnut nimenvaihdosta jo jonkin aikaa, ja sille tuli hyvä tilaisuus rumpalinvaihdoksen yhteydessä. Yhtyeellä oli vain vähän aikaa miettiä uutta nimeä ennen seuraavaa konserttia, jolloin yksi heistä ehdotti ”Let’s just  throw something together quick”. Tästä yhtye sai nimensä Thrown Together Quick eli lyhyesti TT Quick. 

Yhtyeestä tuli suosittu klubibändi 1980-luvulla New Yorkissa ja New Jerseyn alueella. Se oli tunnettu etenkin Mark Tornillon voimakkaasta laulusta sekä kitarististaan David Dipietrosta.  Yhtyeen alkuvaiheissa se esitti tunnettuja kappaleita eri metalliyhtyeiltä mutta etenkin konsertit, missä se soitti kappaleita AC/DClta, tekivät sitä tunnetuksi.

### Ensimmäiset levytykset (1984–1992)
Yhtye alkoi soittamaan omia kappaleita konserteissaan vuodesta 1982 alkaen. Pari vuotta myöhemmin se julkaisi Megaforce-levy-yhtiölle ensimmäisen, viisi kappaletta sisältävän EPn, TT Quick. Vuonna 1986 yhtye julkaisi ensimmäisen albuminsa, *[[Metal of Honor]]*. Levyn kappaleet olivat klassista heavy metallia aikana, jolloin Yhdysvaltojen länsirannikolta alkunsa saanut glam metal kukoisti. 

Yhtyeelle oli varattu kiertue Euroopassa, kun Island Recordsin uusi johtaja päätti luopua heavy metal -yhtyeistä, ja lopetti yhtyeen sopimuksen. Samaan aikaan rumpali Erik Ferron isä sairastui vakavasti, ja hän päätti palata kotiinsa. Yhtye tuntui jäävän tyhjän päälle, ja se jäi tauolle.  Lyhyen tauon jälkeen yhtye palasi levyttämään toista albumiaan ''Sloppy Seconds'', joka julkaistiin vuonna 1989. Parin vuoden kuluttua yhtye julkaisi livelevyn *[[Thrown Together]]*, jonka jälkeen se jäi jälleen tauolle.

### Paluu (2000–)
Vuonna 2000 yhtye palasi studioon, ja levytti kolmannen levynsä, *[[Ink]]*. Seuraavana vuonna yhtye teki kiertueen mutta jäi sen jälkeen tauolle seitsemäksi vuodeksi kunnes palasi alkuperäisellä kokoonpanolla esiintymislavalle marraskuussa 2007. Vuonna 2008 yhtye esiintyi vain muutaman kerran ja jäi sen jälkeen jälleen pitkälle tauolle Mark Tornillon liityttyä Acceptiin. Yhtye on esiintynyt joitakin kertoja yhdessä vuoden 2013 jälkeen.

## Diskografia
### Studioalbumit
* 
* 
* 
### Livealbumit
* 
### EP:t
* 
### Singlet
* 

## Lähteet

## Aiheesta muualla
Goresoerd

**Goresoerd** on virolainen metalliyhtye, jonka musiikki on vaihtelee nopeatempoisesta grindcoresta ja death metallista hidastempoisempaan groove metalliin ja heavy hardcoreen. 

## Historia

Yhtye perustettiin vuonna 2004 ja se on julkaissut viisi albumia. Ensimmäisellä albumilla, joka sisälsi pelkkää grindcorea, laulukieli oli englanti. Sen jälkeen laulukieli vaihtui viroksi ja tyylilaji monipuolisemmaksi.

Yhtye on esiintynyt Suomessa vuoden 2011 Tuska Open Air Metal Festival -festivaaleilla ja vuoden 2019 Rockfestissä Hyvinkäällä.

## Diskografia

;Studioalbumit
* 
* 
* 
* 
* 
* 

## Lähteet
Amfiprostyyli

**Amfiprostyyli** eli **amfiprostylos** () on antiikin kreikkalaisessa arkkitehtuurissa temppelien tyyppi, jossa temppelissä on kummassakin päädyssä samanlaiset pylväiköt kuin prostyylitemppelissä. Pylväitä oli kummassakin päässä yleensä kaksi (distyyli amfiprostyyli) tai neljä (tetrastyyli amfiprostyyli).

## Esimerkkejä

Esimerkkejä amfiprostyylitemppelistä ovat muun muassa:

* Artemis Agroteran temppeli, Ateena
* Ateenalainen Apollonin temppeli, Delos
* Athene Lindian temppeli, Lindos
* Athene Niken temppeli, Ateenan Akropolis
* Kahdentoista jumalan temppeli, Delos

## Lähteet
Jouko Salokorpi

**Jouko Juhani Salokorpi** on suomalainen toimittaja, joka on työskennellyt 1990-luvulta alkaen Yleisradion kulttuuriaiheisissa ohjelmissa sekä radion että television puolella.

1990-luvun alussa Salokorpi työskenteli Radio Cityssä. Vuosina 1993–1994 hän teki Ylessä kokeellista ja ärhäkkää ajankohtaisohjelmaa *A-mok* yhdessä Heikki Hiilamon, Ari Korvolan, Kari Tervon ja Heikki Vuennon kanssa. Salokorpi on juontanut muun muassa Yle Radio 1:n arki-iltapäivien *[[Kultakuume (radio-ohjelma)|Kultakuumetta]]* sekä televisiossa 1990-luvun loppupuolen *[[A-ohjelmat|A-Bros]]*-ohjelmaa sekä 2000-luvun *[[Valopilkku]]a* ja *[[K-rappu]]a*. Sen jälkeen Salokorpi on toiminut eniten tv:n kulttuuriohjelmien tuottajan roolissa. 

Salokorven tuottamista ohjelmista *[[Sininen laulu – Suomen taiteiden tarina]]* sai vuonna 2005 TV:n faktasarjan Koura-palkinnon. Samana vuonna *[[Runoraati]]* pääsi Formaatti-Finlandian finalistien joukkoon. Vuonna 2008 Salokorven tuottama Mark Levengoodin haastattelusarja *Levengood Suomesta* palkittiin  Kultainen TV -gaalassa vuoden parhaana keskusteluohjelmana. Arkkitehtuuriaiheinen *[[Suojele minua!]]* -ohjelmasarja sai vuoden 2011 Koura-palkintojen kunniamaininnan sekä Yhdyskuntasuunnittelun seuran tunnustuspalkinnon. 

Jouko Salokorven isoisä oli tiedustelu-upseeri Toivo Salokorpi ja äiti toimittaja-kirjailija Sinikka Salokorpi

## Lähteet

## Aiheesta muualla
*
Gunnar Fant

**Gunnar Fant** (8. lokakuuta 1919 – 6. kesäkuuta 2009) oli puhesynteesin ja puhetieteen uranuurtaja Kuninkaallisessa teknillisessä korkeakoulussa (KTH) Tukholmassa. Fant perusti 1951 KTH:hon *Speech Transmission Laboratoryn* palattuaan opintomatkoiltaan (1949–1951) MIT:in ja Harvardin yliopistoista Yhdysvalloista. *Speech Transmission Laboratoryn* julkaisusarja on nimeltään *Quarterly Progress Report (STL-QPSR)*. 

## Teokset
* Fant, Gunnar: *Acoustic Theory of Speech Production*. Tukholman yliopisto, 1959. (Väitöskirja)
* Fant, Gunnar: *Acoustic Theory of Speech Production*. 328 sivua. Mouton, 1960. .
* Fant, Gunnar: *Speech Acoustics and Phonetics – Selected Writings*. Publication list 1945–2004. Dordrecht: Kluwer cop, 2004. .
* Fant, Gunnar: *Speech Acoustics and Phonetics – Selected Writings*. Publication list 1945–2004. Hollanti: Springer, 2004.  (E-kirja).

## Lähteet
Astylos (arkkitehtuuri)

**Astylos** (, ’pylväätön’) on antiikin kreikkalaisessa arkkitehtuurissa temppelien tyyppi, jossa temppelissä ei ole lainkaan pylväitä. Pylväättömät temppelit olivat yksinkertaisia pelkästä naos-huoneesta eli cellasta koostuneita temppeleitä. Niissä saattoi olla myös pylväätön, pelkillä anta-seinillä reunustettu pronaos eli etuhuone. Astylos-tyyppiä käytettiin paitsi pienissä temppeleissä myös joissakin aarrekammioissa.

## Lähteet
Krepidoma

**Krepidoma** () eli **krepis** () (”jalusta”, ”perustus”) on antiikin kreikkalaisessa arkkitehtuurissa temppelin näkyvissä oleva kivijalka. Se oli yleensä kolmiportainen ja suuremmissa temppeleissä sekä usein Sisilian temppeleissä neliportainen. Näin krepidoma muodosti portaikon temppelin ympärille kaikille sivuille.

Krepidoman ylin osa tunnetaan nimellä stylobaatti. Krepidoman alla eli maanpinnan alapuolella oli stereobaatti, jonka ylimmästä osasta käytetään nimeä euthynteria. Itaalisissa eli etruskisissa ja roomalaisissa temppeleissä krepidomaa vastasi podium, joka oli yleensä korkeampi.


Elea-velia-akropolis-tempel.JPG|Elean akropoliin temppelin krepidomaa.
Crepidoma i columna del temple de Zeus, Olímpia.JPG|Olympian Zeuksen temppelin krepidomaa.
Segesta-bjs-5.jpg|Segestan temppelin krepidomaa.
Segesta BW 2012-10-10 17-15-12.JPG|Segestan temppelin krepidomaa.
Stratos DSC04042.jpg|Stratoksen Zeuksen temppelin krepidomaa.


## Lähteet

## Aiheesta muualla
Monopteros

**Monopteros** (, ’yksisiipinen’) on antiikin kreikkalaisessa arkkitehtuurissa temppelien tyyppi, jossa temppelissä oli pelkät kattoa tukeneet pylväät ulkosivulla, mutta ei naosta eli cellaa. Monopteros oli yleensä pyörötemppeli, ja sen katto oli usein kupolikatto.

Monopteros suojasi usein esimerkiksi alttaria, heeroksen hautaa tai muuta pyhää paikkaa.

## Esimerkkejä

Esimerkkejä monopteroksesta ovat muun muassa:

* Monopteros, Ateenan Agora (käyttötarkoitus epäselvä)
* Rooman ja Augustuksen temppeli, Ateenan Akropolis

## Lähteet

## Aiheesta muualla
Podium (arkkitehtuuri)

**Podium** (lat.) on etruskilaisen ja roomalaisen temppelin korkea jalustamainen, maanpinnan yläpuolella oleva kivijalka. Podiumissa on yleensä temppelin sisäänkäynnin puolella korkea portaikko, joka on ainoa tie ylös temppelille.

Kreikkalaisessa temppelissä podiumia vastasi matalampi krepidoma, joka muodosti samalla portaikon kaikille sivuille temppelin ympärille.


Tiedosto:The podium of the Temple of Augustus, built at the beginning of the Imperial age right alongside the Capitolium, Minturnae, Minturno, Italy (14814569067).jpg|Minturnaen Augustuksen temppelin podium.
Tiedosto:Ostia Antica 2013-03-08-42.jpg|Ostian Capitoliumin podium.
Tiedosto:Roma - Tempio di portunus02.JPG|Portunuksen temppeli podiumeineen, Rooma.
Tiedosto:Podium Antonine Temple Sabratha.JPG|Sabrithan Antoninusten temppelin podium.


## Lähteet
Myllyjärvi (Espoo, Velskola)

**Myllyjärvi** () on Uudellamaalla Espoossa Velskolan kaupunginosassa Nuuksion järviylängöllä sijaitseva järvi.

Espoossa on kolme Myllyjärveä. Lahnuksen Myllyjärvi (10&nbsp;ha) on suurin Espoon Myllyjärvistä, niistä toiseksi suurin Myllyjärvi (5&nbsp;ha) sijaitsee Röylässä ja pienin Myllyjärvi (1&nbsp;ha) puolestaan Velskolassa.

## Maantietoa
Myllyjärvi on 150 metriä pitkä, 150 metriä leveä, ja sen pinta-ala on 1,4 hehtaaria. Se on muodostunut kolmen pienen mäen väliseen laaksoon. Järven ympäristö on alavaa ja soistunutta metsämaata. Järven rantasuot ovat syntyneet järvenlaskun seurauksena. Matalassa järvessä ei ole kartan mukaan saaria ja sen rantaviivan pituus on 500 metriä.

## Nuuksion kansallispuisto
Myllyjärvi on osa Nuuksion kansallispuiston järvimosaiikkia (FI0100040, 5&nbsp;643&nbsp;km²). Sen lähin naapurijärvi on Vääräjärvi lounaassa. Molempien järvien vesialueet kuuluvat myös mukaan Natura-alueeseen ja siten myös kansallispuistoon.

## Vesistösuhteet
Järvi sijaitsee Vantaanjoen vesistössä (vesistöaluetunnus 21)  Lepsämänjoen valuma-alueella (21.04), jonka Lakistonjoen valuma-alueeseen (21.044) järvi kuuluu. Vääräjärvi laskee varsin lyhyttä ojaa myöten Myllyjärven lounaispäähän ja Myllyjärvi itse laskee mäenrinnettä ala peltoalueelle, jossa peltojen johto-ojat muodostavat Raasillanojan yläjuoksun. Myöhemmin Raasillanoja muuttuu Lakistonjoeksi, joka laskee Lepsämänjokeen. Myllyjärven vedenpinnan korkeus on 61,0 metriä mpy. (N2000, ennen se oli 60,1 m (N60)).

## Historiaa
Helsingin seudun taloudellisessa kartassa vuodelta 1919 on Myllyjärvi ja Vääräjärvi piirretty yhdeksi järveksi, jonka karttanimi on Vääräjärvi. Järvi on merkitty Wällskogin kylään (), jossa Kertassa sijaitsee Velskolan kartanon kaksi suurta rakennusta. Järvi on tuolloin ollut autiona. Tilanne on vuoden 1935 taloudellisessa kartassa muuten sama, mutta tästä kartasta puuttuu toinen rakennus. Vuoteen 1958 mennessä tapahtui paljon. Vääräjärvi on peruskarttaan piirretty kahdeksi järveksi, Vääräjärveksi ja Myllyjärveksi, joiden vedenpinnoilla on 0,8 metrin korkeusero, ja joiden väliin on merkitty tie. Vähäjärveen on ilmeisesti tehty järvenlasku. Vääräjärven rannalla on Övergårdin kotitila ja Myllyjärvellä Myllyjärven maatila. Viimeksi mainitulle on lohkaistu emätilasta maa-alue, jossa on järven rantaan ulottuva peltopalsta ja kauempana metsässä toinen peltomaa. Molemmat pellot on raivattu suomaahan. Myllyjärvi on ilmeisen matala, sillä se on merkitty ruohottuneeksi kosteikoksi. Tilanne säilyy seuraavissa vuosien 1961 ja 1972 peruskartoissa samanlaisena, mutta vuoden 1984 kartassa maatilan toiminta on loppunut ja pellot on metsitetty. Myös järven rantaviiva on muuttunut ilmeisesti rantojen soistumisen vuoksi.

## Lähteet

## Aiheesta muualla
* Nuuksion kansallispuisto ja ulkoilualueet (kartta), Metsähallitus
Stereobaatti

**Stereobaatti** () on antiikin kreikkalaisessa arkkitehtuurissa temppelin kivijalan alin, maanpinnan alapuolella oleva osa. **Euthynteria** (, alun perin ’peräsinmelan kiinnityspaikka’) on stereobaatin ylin, joskus osittain näkyvissä ollut osa.

Stereobaatin ja sen euthynterian päällä sijaitsi kivijalan kokonaan maanpinnan yläpuolella ollut osa eli krepidoma.

## Lähteet
Javier Ontiveros

**Javier "Javi" Ontiveros Parra** (s. 9. syyskuuta 1997 Marbella, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Osasunaa ja on pelipaikaltaan vasen laitalinkki.

## Seurajoukkueura
Marbellasta kotoisin oleva Ontiveros liittyi Málaga Club de Fútbolin junioriakatemiaan vuonna 2010, jota ennen hän oli pelannut Vázquez Culturalin ja Real Betisin akatemioissa. 24. kesäkuuta 2015 hänet nostettiin suoraan edustusjoukkueen harjoituskaudelle ilman esiintymisiä seuran reservijoukkueessa.

Ontiveros pelasi ensimmäisen ottelunsa reservijoukkueessa 22. elokuuta 2015 CD Comarca del Mármolia vastaan maan neljänneksi korkeimmalla sarjatasolla Tercera Divisiónissa. Ensimmäisen maalinsa hän teki 13. syyskuuta 2015 ottelussa CD Rincónia vastaan.

21. marraskuuta 2015 Ontiveros teki debyyttinsä edustusjoukkueessa vierasottelussa Espanyolia vastaan. Hän pelasi ensimmäisellä pääsarjakaudellaan edustusjoukkueessa vain neljä ottelua, mutta onnistui maalinteossa 11 kertaa reservijoukkueen puolella.

31. tammikuuta 2018 hän siirtyi kauden loppuun kestävällä lainasopimuksella Valladolidiin.

## Lähteet

## Aiheesta muualla
* Javi Ontiverosin tilastot BDFutbol-sivustolla 
* Javi Ontiverosin tilastot Soccerway-sivustolla
Lampipallosimpukka

**Lampipallosimpukka** eli **lampisimpukka** (*Musculium lacustre* syn. *Sphaerium lacustre*) on pienikokoinen makeassa vedessä elävä nilviäislaji. 
Sen nelikulmainen kuori on ohut, harmahtava, halkaisijaltaan 8-12 millimetriä.

Lampipallosimpukka sopeutuu monenlaisiin vesioloihin ja pärjää myös rehevöityneissä, vähähappisissa lampareissa, mahdollisesti siksi että se kykenee nousemaan lähemmän pintaa missä happea on enemmän. Sitä tavataan laajasti pohjoisella pallonpuoliskolla, ja se on levinnyt myös Australiaan.

## Lähteet
Prostyyli

**Prostyyli** eli **prostylos** () on antiikin kreikkalaisessa arkkitehtuurissa temppelien tyyppi, jossa temppelissä on pylväät vain sisäänkäynnin puoleisessa päädyssä. Pylväitä oli yleensä kaksi (distyyli prostyyli) tai neljä (tetrastyyli prostyyli).

Vastaavankaltainen temppeli, jossa oli pylväät kummassakin päässä, oli amfiprostyyli.

## Esimerkkejä

Esimerkkejä prostyylitemppelistä ovat muun muassa:

* Apollon Aigleteen temppeli, Anafe
* Delion eli Deloslaisten jumalten pyhäkkö, Paros
* Demeterin ja Koren pyhäkkö, Syrakusa
* Dionysoksen pyhäkkö, Naksos
* Temppeli B, Selinus
* Zeuksen temppeli, Dodona

## Lähteet
Einar Meister

**Einar Meister** (s. 10. lokakuuta 1957 ) on puheteknologian kehittäjä Tallinnan teknillisessä yliopistossa. Hänellä on määräaikainen kieliteknologian professuuri Itä-Suomen yliopistossa 2018 eteenpäin. 

## Teokset
* Meister, Einar: ''Promoting Estonian Speech Technology: From Resources to Prototypes''. University of Tartu, Faculty of Philosophy, 2003. . (Väitöskirja)

## Lähteet
Martti Vainio (täsmennyssivu)

**Martti Vainio** -nimisiä henkilöitä ovat:

* Martti Vainio (s. 1950), suomalainen kestävyysjuoksija
* Martti Vainio (1909–1982), suomalainen lentokonesuunnittelija, diplomi-insinööri ja tekniikan tohtori
* Martti Vainio (s. 1960), suomalainen fonetiikan professori
* Martti Vainio (1921–2001), suomalainen taidemaalari ja kuvanveistäjä
İsmail Erez

**İsmail Erez** (28. syyskuuta 1919 - 24. lokakuuta 1975) oli turkkilainen diplomaatti, jolla oli useita korkean tason virkoja Turkin ulkoministeriössä.

## Elämä ja ura
İsmail Erez syntyi 28. syyskuuta 1919 Istanbulin Bakırköyn alueella. Hänen vanhempansa olivat juristeja, Hasan Tahsin Erez ja Emine Şahande. İsmailin äiti kuoli, kun İsmail oli vain kaksi vuotta vanha. İsmail valmistui Galatasarayn lukiosta, jatkoi valtiotieteelliseen korkeakouluun vuonna 1939 ja valmistui vuonna 1943. İsmail Erez meni sitten Turkin ulkoministeriöön ja työskenteli useissa tehtävissä, mukaan lukien edustustoissa Yhdistyneissä kansakunnissa, Maailman terveysjärjestössä ja Unescossa. Turkin suurlähetystön pääsihteerin palveluksessa Washingtonissa hänet nimitettiin Turkin suurlähettilääksi Beirutiin, Libanoniin 19. joulukuuta 1967: sekä Libanonin että Kuwaitin lähettilääksi. Vuonna 1970 hänet nimitettiin Turkin suurlähettilääksi Italiaan ja vuodesta 1972 vuoteen 1974 Turkin ulkoministeriön pääsihteeristöön. Hänet nimitettiin 2. marraskuuta 1974 Turkin suurlähettilääksi Ranskaan.
## Murha
Perjantaina 24. lokakuuta 1975 İsmail Erez palasi vastaanotolta, ja hänen ajoneuvonsa lähestyessä Turkin suurlähetystön rakennusta 3–4 aseistettua Armenian vapautusliikkeen aktivistia hyökkäsi hänen autoonsa ja tappoi niin Erezin kuin hänen autonkuljettajansa Talip Yenerin. Kuolema järkytti Turkkia, koska se tapahtui vain kaksi päivää sen jälkeen, kun armenialainen sotilaallinen järjestö oli murhannut Daniş Tunalıgilin, Turkin suurlähettilään Wienissä.

## Lähteet
After Work

**After Work** (myös **afterwork**, **afterit**, ) on työtovereiden välistä viihteellistä toimintaa heti työpäivän jälkeen. Tyypillisesti ilmaisulla viitataan töiden jälkeen nautittaviin juomiin, mutta sillä voidaan tarkoittaa myös muuta ajanvietettä, kuten urheilua tai kulttuuria. Määritelmänsä mukaisesti after workin jälkeen ei tehdä työtä, vaan se päättyy vapaa-ajan määritteet täyttävään ajanjaksoon.

Joissain ravintoloissa after work -nimellä markkinoidaan iltapäiviin sijoitettua tarjoilujaksoa, jonka aikana voidaan tarjota juoma- tai ruoka-alennuksia.

## Katso myös
* Happy hour

## Lähteet
Synne Skinnes Hansen

**Synne Skinnes Hansen** (s. 12. elokuuta 1995) on norjalainen jalkapalloilija. Hän on pelipaikaltaan puolustaja. Hän on pelannut Norjan naisten maajoukkueessa 26. kesäkuuta 2022 mennessä 26 maaottelua. MM-kilpailuissa 2019 hän pääsi kolmessa ottelussa vaihtopelaajana kentälle.

Hansen on edustanut kotimaassaan vuosina 2013–2016 Røaa, vuosina 2017–2019 Lillestrømiä ja vuodesta 2021 Rosenborgia. Tammikuusta 2020 elokuuhun 2021 hän edusti ruotsalaista Linköpingiä.

## Lähteet
Frida Maanum

**Frida Leonhardsen Maanum** (s. 16. heinäkuuta 1999) on norjalainen jalkapalloilija. Hän on pelipaikaltaan keskikenttäpelaaja. Hän on pelannut Norjan naisten maajoukkueessa vuoden 2025 loppuun mennessä 98 maaottelua ja tehnyt niissä 23 maalia. MM-kilpailuissa 2019 hän tuli Norjan viidestä ottelusta neljässä kentälle vaihtopelaajana. EM-kilpailuissa 2022 hän pelasi avauskokoonpanossa kaksi ottelua ja tuli yhdessä ottelussa vaihdosta kentälle sekä teki yhden Norjan neljästä maalista Pohjois-Irlantia vastaan. MM-kilpailuissa 2023 hän pelasi avauskokoonpanossa kolme alkulohko-ottelua ja tuli vaihdosta kentälle tappiollisessa neljännesvälieräottelussa Japania vastaan. EM-kilpailuissa 2025 hän pelasi avauskokoonpanossa joukkueensa kaikki neljä ottelua ja teki kaksi maalia viimeisessä alkulohko-ottelussa Islantia vastaan.

Maanum on edustanut kotimaassaan Lyniä ja vuonna 2017 Stabækia sekä Ruotsissa Linköpingiä. Kesällä 2021 hän siirtyi englantilaisseura Arsenaliin. Hän on pelannut Englannin Superliigassa neljän kauden aikana 86 ottelua ja tehnyt niissä 22 maalia.

## Lähteet
Giovanni Arpino

**Giovanni Arpino** (1927 Pola, Italia, nyk. Kroatiassa – 1987 Torino, Italia) oli italialainen toimittaja ja kirjailija.

Arpino oli prosaisti, joka kirjoissaan tutki yksilön ja yhteiskunnan välisiä psykologisia ristiriitoja. Hänen tuotantonsa tyyli vaihtelee elegisestä ironiseen ja groteskiin. Teosten tapahtumapaikkoja olivat Piemonte ja Etelä-Italia. Romaaneista *Azzurro tenebra* (1977) sijoittuu jalkapallon maailmaan.

Arpinon tuotannosta on julkaistu suomeksi novelli "Riikinkukko" (suom. Soma Rytkönen, teoksessa *Italialaisia kertomuksia 1900-luvulta* (2007); alkuteos "La Pavona" teoksessa *La Babbuina e altre storie*).

## Palkinnot ja tunnustukset
* Strega-palkinto 1964

## Teokset
* *Sei stato felice, Giovanni*, 1952
* *Gli anni del giudizio*, 1958
* *La suora giovane*, 1959
* *Un delitto d'onore*, 1960
* *Le mille e una Italia*, 1960
* *Una nuvola d'ira*, 1962
* *L'ombra delle colline*, 1964
* *Un'anima persa*, 1966
* *La babbuina e altre storie*, 1967, novelleja
* *I ventisette racconti*, 1968, novelleja
* *Il buio e il miele*, 1969
* *Randagio è l'eroe*, 1972
* *La pietra, il ragazzo, il vento*, 1972, da *Racconti dello Sport*, di Gianni Brera, Dino Buzzati, Achille Campanile, Luigi Silori; Arnoldo Mondadori Editore
* *Racconti di vent'anni*, 1974
* *Correva l'anno felice*, 1974
* *Domingo il favoloso*, 1975
* *Il primo quarto di luna*, 1976
* *Azzurro tenebra*, 1977
* *Il fratello italiano*, 1980
* *Un gran mare di gente*, 1981
* *Bocce ferme*, 1982
* *Il contadino Genè*, 1982
* *La sposa segreta*, 1983
* *Passo d'addio*, 1986
* *La trappola amorosa*, postuumi, 1988

## Lähteet
* 

### Viitteet
Kolmperä (Espoon Nuuksion järvi)

**Kolmperä** () on Uudellamaalla luoteisessa Espoossa sijaitseva järvi. Virallisen kaupunginosajaon mukaan se sijaitsee Nuuksiossa.

## Maantietoa
Kolmperä on 450 metriä pitkä, 300 metriä leveä, ja sen pinta-ala on 6,1 hehtaaria. Kolmperä on osa Nuuksion kansallispuistoa, sen naapurijärviä ovat Urja pohjoisessa ja Valkialampi koillisessa. Nuuksion Pitkäjärvi sijaitsee Kolmperän länsipuolella. Järvessä ei ole kartan mukaan saaria. Järven rantaviivan pituus on 1,3 kilometriä  ja sen länsirantaa seuraa retkeilyreitistön polku. Lammen etelärannassa on vapaa-ajan asunto. Espoossa on myös toinen Kolmperä-niminen järvi. Se sijaitsee Kolmperän kaupunginosassa noin kuusi kilometriä Nuuksion Kolmperästä lounaaseen.

## Vesistösuhteet
Kolmperä sijaitsee Suomenlahden rannikkoalueessa (vesistöaluetunnus 81), jonka Mankinjoen valuma-alueeseen (81.057) järvi kuuluu. Sen valuma-alueen pinta-ala on 1,7 neliökilometriä . Luoteisrantaan tulee Karjakaivosta oja. Kolmperän lounasrannasta alkaa laskuoja Nuuksion Pitkäjärveen. Samaan laskuojaan yhtyy Meerlammen laskuoja. Kolmperän vedenpinnan korkeus on 56,9 metriä mpy (N2000).

## Lähteet

## Aiheesta muualla
*Mattigronroos.fi: Kolmperä
Dämman

**Dämman** on noin kymmenen hehtaarin laajuinen humuspitoinen tekojärvi Espoossa. Järvi laskee Gumbölenjokeen. Virallisen kaupunginosajaon mukaan se sijaitsee Espoonkartanon, Gumbölen ja Kolmperän kaupunginosissa. Turunväylä kulkee Dämmanin pohjoispuolitse.

Dämman padottiin alkuaan sähköntuotantoon, mutta sittemmin siitä tehtiin raakavesilähde. Järven keskellä sijaitsee kartasta mitattuna 7,5 aarin saari.

## Vesistösuhteet
Dämman sijaitsee Suomenlahden rannikkoalueessa (vesistöaluetunnus 81), jonka Mankinjoen valuma-alueeseen (81.057) järvi kuuluu. Sen valuma-alueen pinta-ala on 74,93 neliökilometriä . Dämman on voimakkaasti virtaava läpivirtausjärvi, jossa joki virtaa Kvarnträsketista laskeva Stampforsen laskee sen länsirantaan ja Gumbölenjoki lasktaa koilliseen koillisrannasta. Järven vedenpinnan korkeus on 25,2 metriä mpy (N2000).

## Lähteet
Difenoksylaatti

**Difenoksylaatti** on synteettinen opioidi, jonka vaikutusmekanismi muistuttaa morfiinia, mutta sillä on vähäisempi euforisoiva vaikutus. Sen käyttö lääkeaineena perustuu suoliston motiliteettia eli liikkuvuutta hidastavaan vaikutukseen. Sitä on voitu käyttää ripulilääkkeenä yhdistettynä atropiiniin, minkä on katsottu hillitsevän huumekäyttöä. Haittavaikutuksena on etenkin hengityslama. Aineyhdistelmä on ollut käytössä kauppanimillä *Katevan*, *Retardin* ja *Lomotil*. Aineen on syrjäyttänyt käytännössä loperamidi, jonka haittavaikutukset ovat paljon vähäisemmät.
  
## Lähteet

## Aiheesta muualla
*Human Metabolome Database (HMDB): Diphenoxylate 
*Toxin and Toxin Target Database (T3DB): Diphenoxylate 
*Kyoto Encyclopedia of Genes and Genomes (KEGG): Diphenoxylate 
*ChemBlink: Diphenoxylate
Tomas Riad

**Tomas S. Riad** (s. 15. marraskuuta 1959 Uppsala) on ruotsalainen fonetiikkaan erikoistunut kielitieteilijä ja Tukholman yliopiston pohjoismaisten kielten professori. Hän väitteli tohtoriksi vuonna 1992 aiheenaan germaanisten kielten äännejärjestelmien historiallinen kehitys. Riad valittiin Ruotsin akatemian jäseneksi vuonna 2011.

Riad asui pienenä Egyptissä, mistä hänen isänsä on kotoisin.

## Teoksia
* Riad, Tomas S.: ''Structures in Germanic Prosody – A diachronic study with special references to the Nordic languages''. Department of Scandinavian languages, Tukholman yliopisto. 192 sivua. 1992. . (Väitöskirja)
* Riad, Tomas S.: ''The Phonology of Swedish''. Julkaistu Oxford University Pressin kansainvälisessä *The Phonology of the World's Languages* -sarjassa. 2014. .

## Lähteet

## Aiheesta muualla
Dishonored: Death of the Outsider

**Dishonored: Death of the Outsider** on Arkane Studiosin kehittämä ja Bethesda Softworksin julkaisema toimintaseikkailupeli. Se on *[[Dishonored 2]]* -videopelin erillinen lisäosa. Peli julkaistiin 15. syyskuuta 2017 Microsoft Windowsille, PlayStation 4:lle ja Xbox Onelle. Se kertoo entisestä palkkamurhaajasta Billie Lurkista, joka löytää oppi-isänsä Daudin ja auttaa tätä tappamaan yliluonnollisen The Outsiderin, joka suo taikavoimia vain harvoille ja valikoiduille.

## Lähteet
Kolmperä (Espoon järvi)

**Kolmperä** () on järvi Espoon ja Kirkkonummen rajalla. Virallisen kaupunginosajaon mukaan se sijaitsee Espoon osalta Kolmperän kaupunginosassa Ämmässuon jätteenkäsittelykeskuksen luoteispuolella. Kolmperällä on useita pieniä naapurijärviä, kuten Hauklampi lännessä ja Vuohilampi pohjoisessa. Turunväylä kulkee Kolmperän pohjoispuolitse.

Kolmperän alkuperäinen nimi lienee ollut Kolm(i)perse, joka viittaa järven kolmeen lahteen. Vuonna 1750 julkaistussa kartassa Kolmperän ruotsinkielisenä nimenä on Kolmperse Träsk. 1900-luvulla järven suomenkielinen nimi sievistettiin muotoon Kolmperä. Kolmperän lahdista eteläisin kuuluu Kirkkonummeen. Espoossa on myös toinen Kolmperä-niminen järvi. Se sijaitsee Nuuksiossa.

## Vesistösuhteet
Kolmperä sijaitsee Suomenlahden rannikkoalueessa (vesistöaluetunnus 81), jonka Mankinjoen valuma-alueeseen (81.057) järvi kuuluu. Kolmperä on Mankinjoen valuma-alueen keskiosan vakavesiä.

Järven vedenpinnan korkeus on 53,6 metriä mpy (N2000).

## Lähteet

## Aiheesta muualla
*
Raiskausfantasia

**Raiskausfantasia** on seksifantasia, jossa nainen unelmoi siitä että mies ottaisi hänet väkivaltaisesti tai jossa mies unelmoi siitä että hän ottaisi naisen väkivaltaisesti. Naisilla ja miehillä on yhtä paljon raiskausfantasioita. Yhdysvaltalaisessa aineistossa naisista 31–57 prosentilla on raiskausfantasioita ja 9–17 prosentilla ne ovat yleisiä tai lempifantasioita. 1970-luvulla naisten raiskausfantasioiden esiintyvyys oli 36–49 prosenttia, joten se on pysynyt samalla tasolla vuosikymmeniä. Raiskausfantasia on naisille eroottinen ja nautinnollinen ja tutkijoiden mielestä paradoksaalinen sikäli että siinä ei tunnu olevan järkeä.

## Lähteet
Tapani Rahko

**Tapani Rahko** (s. 12. tammikuuta 1942 Kalajoki ) on toiminut audiologian kehittäjänä Oulun, Turun ja Tampereen yliopistollisessa sairaalassa (TAYS).  Hän on kehittänyt 1990-luvulta alkaen  hyvänlaatuisen asentohuimauksen hoitoa, jonka on todettu auttavan myös lukihäiriössä. 

## Teokset
* Rahko, Tapani: ''SISI test and adaptation'' . Oulun yliopisto, 1975. (Väitöskirja)

## Julkaisut
* Rahko, Tapani & Karjalainen, Matti & Laine, Unto & Toivonen, Raimo & Karma, Pekka: *Clinical Applications of the Experiences with a Portable, Unlimited Text-to-speech Synthesizer*. Ear and Hearing, 1981:2:4:177−179. 1981. 

## Lähteet
Natriumstiboglukonaatti

**Natriumstiboglukonaatti** (C12H20O17Sb2Na3· 9 H2O) on glukonihapon ja antimonin muodostama kompleksiyhdiste. Yhdistettä käytetään lääketieteessä ja eläinlääketieteessä leishmaniaasin hoitoon. Natriumstiboglukonaatti kuuluu WHO:n laatimaan tärkeimpien lääkeaineiden luetteloon.

## Ominaisuudet
Natriumstiboglukonaattikompleksi on rakenteeltaan monimutkainen ja sen tarkka rakenne tai koostumus ei ole tiedossa. Se on todennäköisesti polymeeri. Yhdiste liukenee veteen. Natriumstiboglukonaatin vaikutusmekanismi ei ole täysin selvillä. On mahdollista, että sen sisältämä antimoni pelkistyy hapetusluvulta +V hapetusluvulle +III ja tällä heptusluvulla antimoniyhdisteet ovat alkueläimille myrkyllisiä. Anntimoni vaikuttaa muun muassa alkueläinten glukoosin ja rasvahappojen aineenvaihduntaan, ATP:n muodostumiseen, proteiinien toimintaan ja voi katalysoida soluille haitallisten radikaalien muodostumista. Natriumstiboglukonaattia voidaan käyttää kaikkien leishmaniaasin muotojen hoitamiseen ja se annostellaan ruiskeena suoneen tai lihakseen. Leishmaniaasia aiheuttavat alkueläimet voivat kehittää yhdisteelle vastustuskyvyn ja paikoitelleen 65&nbsp;% tapauksista ei ole hoidettavissa tällä lääkeaineella. Natriumstiboglukonaatti on kuitenkin edelleen useissa paikoin ensilinjan hoitovaihtoehto leishmaniaasiin.

## Haittavaikutukset
Natriumstiboglukonaatti voi aiheuttaa nivel- ja lihaskipuja, pääkipua, anoreksiaa, anemiaa ja haimatulehduksen. Vakavia ovat vaikutukset sydämeen, joita voivat olla pidentynyt QT-aika tyhmihäiriöt ja sydämen sähköimpulssien muutokset kuten T-aallon inversio. Sydämen haittavaikutukset saattavat pahimmassa tapauksessa johtaa poltilaan kuolemaan.

## Valmistus
Natriumstiboglukonaattia valmistetaan kuumentamalla glukonihappoa kidevedellisen antimonipentoksidin kanssa. Muodostunut tuote neutraloidaan natriumhydroksidilla, jolloin muodostuu natriumstiboglukonaattia.

## Lähteet
Natriumaurotiomalaatti

**Natriumaurotiomalaatti** on kultapitoinen tio-omenahapon natriumsuola, jota käytetään nivelreuman hoitoon. Sen vaikutustapaa ei varsinaisesti tunneta, mutta on arveltu sen estävän niveltulehdusta estämällä välittäjäaineiden vapautumista. Valmiste ei imeydy ruoansulatuskanavasta. Haittavaikutuksina on kuvattu ihottumia, luuydinvaurioita, joita seurataan verenkuvaa tutkimalla sekä munuaisiin kohdistuvaa toksisuutta, joka ilmenee valkuaisena virtsassa. Myös maksan toimintakokeita seurataan hoidon aikana. Lääke voi kulkeutua sikiöön, joten sitä ei pidä antaa raskauden aikana. Lääke annetaan lihasinjektioina aluksi koeannoksina viikon välein, sitten ylläpitoon noin kuukauden välein. Lääkettä on tuottanut lääketehdas Sanofi-Aventis, ja se tunnetaan nimellä *Myocrisin*. Valmisteen tuotanto loppuu vuonna 2019, ja se voitaneen korvata suun kautta annettavalla kultayhdisteellä auranofiinilla. 

## Lähteet
Daniele Benati

**Daniele Benati** (s. 1953 Reggio Emilia, Italia) on italialainen kirjailija ja kääntäjä.

Benati opettaa Bostonissa Massachusettsin yliopistossa ja hän toimii Feltrinelli-kustantamon julkaisun *Il Semplice* toimituskunnassa.

Benatin tuotannosta on julkaistu suomeksi novelli "Fausto Cicalan paluu" (suom. Veera Alanärä, teoksessa *[[Italialaisia kertomuksia 1900-luvulta]]* (2007); alkuteos "Il ritorno di Fausto Cicala" teoksesta *Silenzio in Emilia*).

## Teokset
* *Silenzio in Emilia*, Milano: Feltrinelli, 1997; nuova edizione  Macerata, Quodlibet, 2009
* *Cani dell'inferno* Milano: Feltrinelli, 2004
* *Un altro che non ero io*, Reggio Emilia: Aliberti, 2007
* *Baltica 9. Guida ai misteri d'oriente* (con Paolo Nori), Bari-Roma: Laterza, 2009

## Lähteet
* 

### Viitteet

## Aiheesta muualla
* Daniele Benati, Kirjasampo
Martín García

**Martín García** () on saari Argentiinassa Buenos Airesin maakunnassa. Se sijaitsee Argentiinan ja Uruguayn rajajoen Río de la Platan suistossa, ja on pinta-alaltaan noin 2 neliökilometriä. Vuonna 1973 Argentiinan ja Uruguayn välinen kiista saaresta päättyi sopimukseen, jossa saari siirtyi virallisesti Argentiinalle, vaikka se sijaitsi Uruguayn puolella maiden välistä rajaviivaa. Samalla saaresta tuli luonnonpuisto. Martín Garcíaan pääsee veneellä Tigren kaupungista, ja saarella on myös oma lentokenttänsä.

## Lähteet

## Aiheesta muualla
Otto Schultz

**Otto Schultz** (s. 1. kesäkuuta 1998) on suomalainen jalkapalloilija. Pelipaikaltaan hän on keskuspuolustaja.

Schultz pelasi kaudella 2018 kaksi Veikkausliigan ottelua Turun Palloseurassa. Ensimmäisen pääsarjaottelunsa hän pelasi 4. heinäkuuta, kun TPS hävisi vierasottelun Vaasan Palloseuralle 0–2. Lisäksi Schultz pelasi 30. heinäkuuta 1–3-kotitappiossa Tampereen Ilvestä vastaan. Schultz pelasi molemmissa otteluissa täydet minuutit ja sai molemmissa otteluissa varoituksen.

Schultz on pelannut Veikkausliigassa kaksi, Ykkösessä kuusi ja Kakkosessa 42 ottelua (tilanne 24. elokuuta 2020).

## Lähteet
Stefan Werner

**Stefan Werner** (s. 1959) on kieliteknologian kehittäjä Itä-Suomen yliopistossa (UEF). Määräaikainen professuuri Itä-Suomen yliopistossa 2014–2018. 

## Teokset
* Werner, Stefan: ''Modelle deutscher Intonation: zu Vergleichbarkeit und empirischer Relevanz von Intonationsbeschreibungen''. 233 sivua. Joensuun yliopiston humanistisia julkaisuja. 2000. . (Väitöskirja) 

## Lähteet
Uudistuva Eurooppa -ryhmä

**Uudistuva Eurooppa -ryhmä** () on Euroopan parlamentin poliittinen ryhmä, joka perustettiin parlamentin yhdeksännelle istuntokaudelle 2019–2024. Ryhmä syntyi Euroopan liberaalidemokraattien liiton ryhmän pohjalle, joka toimi vuosina 2004–2019. Ryhmään kuuluvat Alde-puolueen jäsenet, Ranskan En Marche! sekä romanialaiset puolueet PLUS ja USR, jotka osallistuivat Romanian europarlamenttivaaleihin yhtenä listana.

Vuoden 2024 europarlamenttivaalien jälkeen Uudistuva Eurooppa on viidenneksi suurin ryhmä 77 edustajallaan. Ryhmällä on kaksi parlamentin varapuhemiestä, Slovakian Martin Hojsík ja Belgian Sophie Wilmès.

## Historia
ALDE-ryhmän puheenjohtajana toimineen Guy Verhofstadtin mukaan nimenmuutos tuli ajankohtaiseksi, kun Ranskan presidentti Emmanuel Macronin La République En Marche! -puolue siivitti toukokuun 2019 europarlamenttivaaleissa 21 paikallaan Alden vaalivoittoon. Eurooppamyönteistä ohjelmaa ajaneet macronilaiset osallistuivat vaaleihin nimellä "Renessanssi" ja ovat sittemmin pyrkineet eroon liberaali-sanasta, jolla on Ranskassa negatiivinen konnotaatio.

Tammikuussa 2024 ryhmän puheenjohtajaksi valittiin ranskalainen Valérie Hayer.

## Suomalaiset ryhmässä
Suomalaisia europarlamentaarikkoja ryhmässä kaudella 2024–2029 ovat Keskustan Elsi Katainen ja Katri Kulmuni sekä RKP:n Anna-Maja Henriksson.

## Jäsenet
RE-ryhmään kuuluu puolueita ALDE- ja EDP-puolueista, itsenäisistä puolueista ja sitoutumattomista edustajista. 

## Lähteet